Riimukaarti

Riimukaarti on Laumajärjestelmän ulkopuolella toimivat
kunniakaarti, joka perustettiin Igorin annettua Tuhkan Lapsille sähkön lahjan
ja heimon rakennettua Riimupanssarit Harhaman (ja Igorin) ohjeistuksella.
Riimukaartiin kuuluvat heimolaiset toimivat heidän normaaleissa tehtävissään
heimon sisällä, mutta tarpeen tullen Heimoneuvosto voi päättää ottaa
Riimukaartin käyttöön yksittäistapauksissa. Tällöin Riimukaartilaiset
irrottautuvat väliaikaisesti Laumansa tehtävistä ja toimivat Riimukaartina.
Riimukaartista voidaan myös päättää ottaa käyttöön vain osa.

Jokaisella Riimukaartilaisella on oma Riimupanssarinsa.
Niistä jokainen on valmistettu henkilökohtaisesti kantajalleen ja jokainen
niistä on uniikki. Riimupanssareita säilytetään lukitussa säilössä, joka
avataan vain Heimoneuvoston ja Hovin päätöksestä. Kun Riimukaarti aktivoidaan,
avataan säilö ja Riimupanssarit puetaan kaartilaisille seremoniallisesti.

Riimukaarti edustaa Tuhkan Lapsien suurinta voimaa ja sen
käyttö on harvinaista. Sitä käytetään yleensä vain silloin, kun heimo tai sen
selviytymiselle tärkeät asiat ovat vaarassa. Riimukaartin pääsääntöinen tehtävä
on suojella heimoa ja sen Johtajaa. Kuten Laumoillakin, myös Riimukaartiin
huhutaan liittyvän salattua tietoa, josta vain kaartilaiset tietävät.

tärkeässä osassa ja siksi on lähes tavatonta Riimukaartia aktivoitaessa että tehtävällä
kaikki chapterit eivät olisi edustettuna edes yhden kaartilaisen voimin.

Riimukaartin jaokset ovat:

#### **Jäljittäjät**

Tiedustelijat ja etujoukot. Heidän tehtävänsä on tietää
missä saalis on, minne se on menossa ja mitä tekemässä. He pystyvät liikkumaan
nopeasti ja ovat kevyiten panssaroituja kaartilaisista. Tarpeen tullen
Jäljittäjät voivat myös houkutella saalista lähemmäs väijytystä ja raskaammin
panssaroituja Riimukaartilaisia.

Nopeita ja huomaamattomimpia Riimukaartista.

#### **Suojelijat**

Ukkosen
rautainen nyrkki. Raivosotureita ja henkivartijoita. Kantavat yleensä Tuhkan
Lapsien raskaimpia panssareita ja keskittyvät brutaaliin lähitaisteluun. Nämä
Riimukaartin keulakuvat erikoistuvat heimolaisten suojeluun ja kaaoksen
aiheuttamiseen vihollislinjoissa.

Raivokkaita ja väsymättömiä.

#### **Saalistajat**

Salamurhaajat ja tarkka-ampujat. Saalistajien tärkein
tehtävä on yksinkertaisesti tappaa. He vaanivat saalista ja väijyttävät pahaa-aavistamattomat
viholliset ansaan, josta ei ole paluuta. Väijytykset ja saaliin selkärangan
murtaminen (molemmissa tarkoituksissa) ovat heidän erikoisalaansa . Pelko on
heidän aseitaan.

Armottomia ja tehokkaita.

### **Riimukaartin jäsenet**

Riimukaartiin kuuluu tällä hetkellä kuusi Tuhkan Lasta:

### **Riimukaartin salaisuudet**

**!!!Spoiler alert!!!**

Riimukaartin panssarit ovat Sisiliskon joko valmistamia tai
vanhasta muokkaamia. Jokainen panssari on valmistettu erityisesti kantajaansa
ajatellen ja sen ominaisuudet peilaavat käyttäjänsä ominaisuuksia. Panssareihin
liittyy salaisuuksia, joista jokainen Riimukaartilainen voi päättää (off-game) kuinka
paljon tietää.

Jo hyvin varhaisessa vaiheessa panssareiden käytössä
huomattiin erinomaisuudestaan huolimatta vakavia haittapuolia.Panssarit
käytettäessä ovat suoraan liitoksissa käyttäjänsä hermostoon ja siten niiden pukeminen
ja käyttö on hyvin tuskallista. Panssarit antavat jatkuvasti käyttäjälleen
hermostoon kipuärsykkeitä, jotka edesauttavat Riimukaartilaisia
taistelutilanteissa suorituksiin joissa heidän oma turvallisuutensa on
toissijaista. Jatkuva kipu tekee panssareiden käytöstä todella raskasta niin
henkisesti kuin fyysisesti ja tästä syystä vain todella harvoille ja valituille
on suotu Riimukaartiin kuulumisen "kunnia". Riimukaartin suoritettua tehtävänsä
loppuun ja kun panssarit on riisuttu pois, on hyvin yleistä että
Riimukaartilaiset menettävät joko tajunsa rasituksesta tai ovat ainakin hyvin
lähellä sitä.

Hyvin harva edes kaartilaisista on huomannut tai tietää
myös, että koska panssareiden käyttö kipuärsykkeidensä vuoksi ajaa käyttäjiään
lähemmäs  ”petominäänsä”, jättää niiden käyttö
myös psykologisia haittavaikutuksia. Panssareiden käyttö vähentää käyttäjiensä
ihmisyyttä ja tekee heistä vähitellen eläimellisempiä myös panssareiden käytön
ulkopuolella. Jokaisen tehtävän jälkeen Riimukaartilaiset palaavat takaisin tavalliseen
elämäänsä hieman vähemmän omina itsenään ja hieman enemmän petoina.

Osa näistä haittapuolista huomattiin jo Riimukaartia
perustettaessa ja tämä on tärkein syy siihen, miksi Riimukaartin aktivoimista
ei tehdä kevyin mielin ja siihen vaaditaan Heimoneuvoston ja/tai Hovin päätös.